|  |  |
| --- | --- |
|  | **Forskerforbundets****Forening for****Lærerutdanning** |

23.12.20

***FFL-kontakt 3/2020***

Året 2020 går mot hell og det vil gå inn i historien der vi med et kvantesprang endret undervisningsform fra en dag til en annen. Pandemien har lært oss å bruke digitale plattformer som Zoom, Teams o.l. for å undervise, veilede, evaluere og planlegge. Målet har vært at studentene ikke skal miste progresjon og oppnå alle LUB’ene som er i emneplanene. Jeg vet at dere har fra dag til dag måtte endre undervisning fra fysisk til digital, en jobb som har vært lite synlig, men ikke mindre viktig for kvaliteten i alle lærerutdanningene.

For mange ble det et år der tett kontakt med praksisfelt og forskning innen profesjonsutdanning også ble rammet. Men kollega har stått på for også å holde forskningsfanen høyt hevet. Jeg er imponert over pågangsmot og resultater i form av artikler o.l.

Vi kan kanskje med rette spørre oss hva KD har bidratt med her. Statsbudsjettet gav ingen god indikasjon på at master i grunnskolelærerutdanningene skulle løftes til et masternivå. Det koster å utdanne studenter med faglig tyngde tilsvarende master. Lærerutdanner skal helst være «et kinderegg», vi skal ha rette fagkompetanse, vi skal har profesjonskompetanse og vi skal ha praksiskompetanse. Om vi ikke har det skal vi utvikle dette inn forbi det rammer som UH-sektoren gis. Barnehagelærerutdanningen fikk heller ikke den sårt tiltrengte nivåheving i finansiering, så det er fortsatt kamper for oss å kjempe. FFL sammen med FF var tydelig at årets statsbudsjett var en skuffelse. Da er det å se hva som kommer i revidert nasjonalbudsjett.

Det var en stor skuffelse for mange at Den 16. Nordiske Læreruddannelseskonference - Innovation i Undervisning og Læring Tórshavn 12. - 14. mai 2020 ikke var mulig å gjennomføre. Men usikkerheten som fortsatt er, har man valgt å utsette til 2022. Det jobbes med å finne løsning på tilbakebetaling for de som ønsker det, men forhandlinger pågår per i dag.

19 november arrangerte FFL webinar med disse innleggene

* Morten Brekke, viserektor for utdanning ved UiA: Erfaringer med digital undervisning ved UiA under koronatiden
* Bjørn Stensaker, professor i pedagogikk ved UiO og NIFU: Eksamen i en digital tid - tid for nytenkning?
* Kristine Ludvigsen, førsteamanuens ved HVL og Jens Breivik førsteamanuens ved UiT: Hvordan gjøre studenters forståelse synlig i digitale omgivelser?

**Forskerforbundets politikk for lærerutdanning**

FFL har som mål å gi høringsuttalelser til Forskerforbundet som både angår generelle saker i vår sektor og i spesielle saker som gjelder lærerutdanning.

På tross av korona har styrer i høst gitt høring på

* Innspill til «forespørsel i forbindelse med evaluering av lektorutdanningene»
* Med rett til å mestre - utkast til høringsinnspill fra Forskerforbundet
* Økonomiutvalget
* Høring - forslag til nasjonale retningslinjer i lærerutdanning for praktiske og estetiske fag for trinn 1-13
* Høring: NOKUTs evaluering av Lektorutdanning for trinn 8-13

I 2021 skal FFL gjennomføre sitt 3.årige Landsmøte og vi ønsker å kombinere det med et vårseminar for medlemmer. Planer er en gang i mars, men Corona vil fortsatt styre hva som er mulig å få til.

Minner om at medlemmer av FFL får redusert abonnementspris på Norsk Pedagogisk Tidsskrift (NPT) <https://www.idunn.no/npt>

Helt på tampen vil jeg ønske alle medlemmer av FFL en fredfylt jul og håper at dere kan lade batterier. Jeg ønsker også for dere at 2021 blir et normalt normalt år dere vi igjen kan treffes og ha gode samtaler og diskusjoner.

Mvh

Kristin Ran Choi Hinna
Leder FFL

